《县斋秋怀》
宋代·程公许

瞿瞿彼奚窥，樊圃漫折柳。
金瓯费将护，鼎餗戒颠覆。
屯云暧将夕，西风一搔首。
沉思扶诗计，谁是颖脱手。
需臑毋久习，利处那得久。
癙思恐伤人，聊复一杯酒。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。